For foreign readers: Stay clear of Scandinavian Airline Systems (SAS), and their "Customer Care".

Den ene stjerne er desværre berettiget ud fra dens definition.
( 1 star: Bad – unacceptable experience, unreasonable and rude conduct. )

En lang historie (fra foråret 2015), relativt kort:

Ved hjemrejse fra udlandet, viser det sig ved check-in i afrejselufthavnen  at SAS har annulleret vore 2 enkeltbilletter til DK.
De var bestilt og bekræftet som Plus-billetter for SAS medlems-bonuspoints.
Det var umuligt at komme igennem til medlemsservice på tlf., og eneste mulighed for at komme til DK til første arbejdsdag efter ferien, var at købe fuldprisbilletter til samme fly - samt betale for den ekstra bagage,
som ellers var inkluderet og planlagt i de oprindelige billetter.
Det var ikke muligt få nye pladser ved siden af hinanden, 
da de oprindeligt bekræftede sæder nu var optaget af en sygetransport med SOS-ledsager.

Efterfølgende afviser SAS blankt at have ansvar for de kansellerede billetter/pladser, og langt mindre at refundere min ekstraordinære billetudgift, som selskabet prøver at gøre til en privat rejseforsikringssag!
Det var tydeligt et standard afslag fra nederste hylde.

Der har nu været en del mails frem og tilbage, inkl. en div. bilag og "beviser" og vidneudsagn fra min side.

Påstanden fra SAS er alligevel fortsat at "systemet" ikke kan annullere bonusbilletter uden medlemmets medvirken, og at det ikke er muligt at få adgang til intern IT-dokumentation i relation til mine to billetters "historik".
Hermed står jeg (loyalt SAS medlem gennem mange år) altså som en gemen løgner - en ussel personage der forlyster sig med at kansellere sine egen bekræftede bonusbilletter til en rejse han er nødt til at gennemføre!
Er det på nogen som helst måde logisk?
Sorry SAS - jeg havde og har ikke den mindste lyst til at få DET ubehag og al DEN negative opmærksomhed og ulejlighed - og medpassagerers hovedrysten og himmelvendte øjne, mens boardingen begynder på en fjern destination.
Jeg ønsker ikke for nogen at opleve sådan en afslutning på en ellers dejlig ferie, hvor alt andet fungerede som forventet.

For det er DET vi vælger at huske, selvom ferien jo blev dyrere pga. det ekstraordinære men nødvendige billetkøb kort før hjemrejse-flyets afgang.

Sagt på en anden måde, kom alt jo til at gå som planlagt hjemmefra før feriens start; og for en merpris på ca EUR 1.100,- gav SAS os mulighed for at dele armlæn med nye medrejsende i flyet, i direkte forlængelse af den ekstra intense spænding og sveddryppende højpuls-stress i check-in, security og boarding, plus de samlede negative vibrationer omkring os i feriens sidste 8 timer, indtil vi kunne gå fra bagageområdet på Kastrup!

SAS har indtil videre "sejret" i denne sag ved at afvise at refundere last-minute fuldprisbilletterne - man kan kalde det at sejre ad H til -
det er ærgeligt på enhver tænkelig måde for både SAS og mig.

SAS har tilsyneladende ingen interesse i at opklare sagen ordentligt, og dermed evnt. undgå at andre medlemmers troværdighed og loyalitet også krænkes i fremtiden.

SAS har allerede mistet salget af flere billetter til USA og Europa blandt min familie og omgangskreds pga denne sag.
Jeg vil tro at det i første omgang sparede erstatningsbeløb allerede er sat godt og grundigt over styr, så DEN del af årsbonussen kan godt trækkes tilbage fra vedkommende afdeling, der fuldtidsprofessionelt kørte mig træt i sagen.

Hvis SAS læser med her, oplyser jeg gerne sagsnummer mv. hos Customer Care, som må formodes at ligge inde med alt fremsendt
"bevis" materiale, samt min dokumentation og tilbagemeldinger på en instabil og drifts-svag medlemsside og ditto auto-mail "service".

SAS Customer Care, shame on you!